Sankt Hansbålet var placeret kun 50 meter fra en lade, og selvom gårdejeren havde lavet et såkaldt brandbælte omkring bålet, var det ikke nok til at forhindre branden. Gløder fra bålet fløj med den kraftige blæst og antændte en lade, og herfra bredte ilden sig videre til yderligere to længer. Stuehuset blev dog ikke rørt af flammerne. Ingen dyr eller mennesker kom noget til. Det oplyser vagthavende ved Nordjyllands Politi til TV2/Nord. Gårdejeren vil nu blive sigtet for ikke at udvise tilstrækkelig forsigtighed med ild. Det kan udløse en bødestraf

Referat:
Tre længer brændte ned på en gård ved Aars, da et Sankt Hansbål antændte en lade.